CELEX: 32014R1092
Language: sl
Date: 2014-10-16 00:00:00
Title: Uredba Komisije (EU) št. 1092/2014 z dne 16. oktobra 2014 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe sladil v nekaterih sadnih in zelenjavnih namazih  Besedilo velja za EGP

17.10.2014   
            
            
               SL
            
            
               Uradni list Evropske unije
            
            
               L 299/19
            
         UREDBA KOMISIJE (EU) št. 1092/2014
   z dne 16. oktobra 2014
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe sladil v nekaterih sadnih in zelenjavnih namazih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               Priloga II k Uredbi (ES) št. 1333/2008 določa seznam Unije aditivov za živila, odobrenih za uporabo v živilih, in pogoje njihove uporabe.
            
         
               (2)
            
            
               Seznam Unije aditivov za živila se lahko posodablja v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2) na pobudo Komisije ali na podlagi zahtevka.
            
         
               (3)
            
            
               24. aprila 2014 bil predložen zahtevek za odobritev uporabe sladil v vseh proizvodih, ki spadajo v podkategorijo živil 04.2.5.3 „Drugi podobni sadni in zelenjavni namazi“ v Prilogi II k Uredbi (ES) št. 1333/2008. Navedena podkategorija vključuje sadne in zelenjavne namaze, podobne džemom, želejem in marmeladam, kakor so opredeljeni v Direktivi Sveta 2001/113/ES (3). Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               Direktiva Sveta 2001/113/ES opisuje in opredeljuje džeme, želeje in marmelade. Sadni in zelenjavni namazi, podobni džemom, želejem in marmeladam, ki spadajo v podkategorijo živil 04.2.5.3, lahko vsebujejo sestavine, razen tistih iz Priloge II k Direktivi 2001/113/ES (npr. vitamini, minerali in arome).
            
         
               (5)
            
            
               Priloga II k Uredbi (ES) št. 1333/2008 dovoljuje uporabo sladil aspartam (E 951), neotam (E 961) in soli aspartam-acesulfama (E 962) v džemih, želejih in marmeladah z zmanjšano energijsko vrednostjo ter tudi v drugih podobnih sadnih namazih, kot so namazi na osnovi suhega sadja z zmanjšano energijsko vrednostjo ali brez dodanega sladkorja.
            
         
               (6)
            
            
               Razširitev uporabe navedenih sladil na vse druge podobne sadne in zelenjavne namaze z zmanjšano energijsko vrednostjo bo omogočila njihovo uporabo na podoben način kot pri džemih, želejih in marmeladah z zmanjšano energijsko vrednostjo.
            
         
               (7)
            
            
               Ker se sadni in zelenjavni namazi uporabljajo kot alternativa za džeme, želeje in marmelade, uporaba sladil v navedenih namazih ne bo povzročila dodatne izpostavljenosti potrošnikov, zato ne predstavljajo tveganja za varnost.
            
         
               (8)
            
            
               V skladu s členom 3(2) Uredbe (ES) št. 1331/2008 se mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če zadevna posodobitev ne bo imela učinka na zdravje ljudi. Ker razširitev uporabe aspartama (E 951), neotama (E 961) in soli aspartam-acesulfama (E 962) na vse druge podobne sadne in zelenjavne namaze z zmanjšano energijsko vrednostjo pomeni posodobitev navedenega seznama, ki ne bo imela učinka na zdravje ljudi, se Komisiji ni treba posvetovati z Evropsko agencijo za varnost hrane.
            
         
               (9)
            
            
               Zato bi bilo treba ustrezno spremeniti Prilogo II k Uredbi (ES) št. 1333/2008.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Direktiva Sveta 2001/113/ES z dne 20. decembra 2001 o sadnih džemih, želejih, marmeladah in sladkani kostanjevi kaši, namenjeni za prehrano ljudi (UL L 10, 12.1.2002, str. 67).
   
      PRILOGA
      V delu E Priloge II k Uredbi (ES) št. 1333/2008 se vnosi v podkategoriji živil 04.2.5.3 „Drugi podobni sadni in zelenjavni namazi“ za E 951, E 961 in E 962 nadomestijo z naslednjim:
      
         
                      
                  
                  
                     „E 951
                  
                  
                     aspartam
                  
                  
                     1 000
                  
                  
                      
                  
                  
                     samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                  
               
                      
                  
                  
                     E 961
                  
                  
                     neotam
                  
                  
                     32
                  
                  
                      
                  
                  
                     samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                  
               
                      
                  
                  
                     E 962
                  
                  
                     sol aspartam-acesulfama
                  
                  
                     1 000
                  
                  
                     (11)b (49) (50)
                  
                  
                     samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja“